open-index/open-wikipedia-markdown huggingface dataset:
Mellom-Amerika

**Mellom-Amerika**
 





**Mellom-Amerika** (også kalt **Sentral-Amerika**) er området mellom den sørlige grensen av Mexico i Nord-Amerika, og den nordvestlige grensen av Colombia i Sør-Amerika. Geografisk betraktes ikke Mellom-Amerika som et kontinent, men som en del av Nord-Amerika, og en region (også kalt subkontinent) på det nordamerikanske kontinentet. Geografisk grenser Mellom-Amerika i nord til Tehuantepeceidet. I sør grenser det til Panamaeidet, der Panamakanalen befinner seg. Normalt blir hele Panama regnet med i *Mellom-Amerika*, selv om landet politisk sett tidligere var en del av Sør-Amerika.

Det totale innbyggertallet for Mellom-Amerika er ca. 42 millioner. De meksikanske delstatene Campeche, Chiapas, Tabasco, Yucatán og Quintana Roo regnes geografisk som en del av Mellom-Amerika. Geopolitisk hører imidlertid ikke de fem meksikanske delstatene med i Mellom-Amerika, og folketallet blir da ca. 41,5 millioner.

Området har et areal på 550&nbsp;000 km², og en bredde mellom Stillehavet og Det karibiske hav på fra 560 km til rundt 50 km.

## Geografi
Geopolitisk består Mellom-Amerika tradisjonelt av følgende stater.

## Selvstendige land etter avkoloniseringen
Før regionen ble kolonisert, var deler av området en del av det som senere ble kjent som Mesoamerika.
Nesten alt i Mellom-Amerika var i år 1800 en del av Det spanske imperiet, med navn Ny-Spania, med unntak av dagens Belize som var kjent som Britisk Honduras inntil 1973. I forbindelse med uavhengigheten fra Spania (se Mexicos uavhengighetskrig) ble så mesteparten av området en del av Det første meksikanske keiserriket (1822-23) og deretter Den mellomamerikanske føderasjon (1823-1840), som bestod av Guatemala, El Salvador, Honduras, Nicaragua og Costa Rica. Panama var ikke en del av keiserriket eller føderasjonen, men var en del av Colombia fra 1821 til 1903.

## Se også
* Mesoamerika
* Antillene
* Nord-Amerika
* Sør-Amerika
* Latin-Amerika

## Referanser


## Eksterne lenker
*
Skald forlag

**Skald forlag** er et norsk forlag med kontor i Leikanger ved Sognefjorden. Det ble etablert i 1991 av Lars Nes og Jon Skjerdal.

Forlaget gir ut blant annet foto-, kunst-, barne- og oppdragsbøker ofte i praktbokformat, for det meste på nynorsk men også på bokmål og andre språk (turistbøker engelsk, tysk, spansk, russisk, kinesisk, japansk). Forlaget utgir ca. 15 bøker i året. 

Navnet Skald kommer fra de norrøne skaldene som diktet og fortalte historier.

## Eksterne lenker
*
Republikken Øvre Volta

**Republikken Øvre Volta** (fransk: *République de Haute-Volta*) var navnet til Burkina Faso fra 1958, da den franske kolonien Fransk Øvre Volta ble en selvstendig stat. Fra 1958 frem til 1960 var republikken en selvstyrt republikk innen Det franske fellesskapet. Fra 1960 har Republikken Øvre Volta vært en selvstendig stat. Etter statskuppet 4. august 1984 byttet landet navn til Burkina Faso. 

Navnet *(Fransk) Øvre Volta* ble gitt av de franske koloniherrene siden de tre elvene som utgjør de øvre kildene til elven Volta har sitt utspring her.

## Litteratur
*
Keren

**Keren** (tigrinya: ከረን , arabisk: كرن ) er den nest største byen i Eritrea, med ca. 120 000 innbyggere. Byen ligger 1300 meter over havet, og ca. 90 km nordvest for hovedstaden Asmara. Keren er hovedstaden i Anseba regionen. Keren betyr høyland. 

Byen har få høye hus og få nybygg. Bybildet preges av elegante italienske villaer og tradisjonelle runde eritreiske hus. Det er også en omfattende slumbebyggelse rundt byen.

Under italienerne ble det bygget jernbane mellom Asmara og Keren. Skinnene ble fjernet under den etiopiske okkupasjonen, men stasjonsbygningene står igjen. Hovedstasjonen fungerer idag som bussterminal.

## Demografi

Det er usikkert hvor høyt folketallet i Keren er, men i 2007 var det rundt . Byen er for det meste bosatt av folk fra Bilen og Tigre folkene, men det finnes også en del Tigrinya. Majoriteten i Keren tilhører islam, med et betydelig mindretall  kristne. Keren er en av de raskest  voksende byene i Eritrea.

## Slaget om Keren

Slaget om Keren ble utkjempet som en del av koloniriket Øst-Afrika under andre verdenskrig. Slaget om Keren ble utkjempet fra 5. februar til 1. april 1941 mellom den italienske hæren og de invaderende britene. 

Keren var av strategisk betydning for både de italienske og britiske styrkene. Veien og jernbanen gjennom Keren var nøkkelen til å få tilgang til byen Asmara (hovedstaden i Eritrea) og havnebyen Massawa. Det britiske gjennombruddet 1. mars 1941 markerte slutten på det italienske koloniriket i Øst-Afrika.

Gjenværende italienske tropper trakk seg tilbake til Adi Tekelezan. Deres nye stilling var imidlertid betydelig mindre holdbar enn Keren hadde vært, og de italienske styrkene overga seg til britiske styrker 1. april 1941. Innen en uke etter den italienske overgivelsen ved Adi Tekelezan, overga italienerne både Asmara og Massawa til tross for ordre fra italienske diktatoren Benito Mussolini om å fortsette å kjempe.

Massawas fall, på grunn av tap av Keren, ble byen senere brukt som havn for både britiske og amerikanske marinestyrker.

Tilsammen ble 536 drept og 3 229 skadet på britisk side og på italiensk side ble  drept og  ble enten skadet eller tatt til fange.

Britene hadde tropper med ca. 13 000 soldater, mens italienerne hadde ca. .

Slaget er fortsatt i dag ansett som en positiv episode i italiensk militær historie, til tross for utfallet, takket være motet til de italienske troppene og dyktig lederskap vist av kommandant general Carnimeo.

## Klima
Om sommeren i Keren er det varmt, mens om vinteren kan det bli kaldt.

## Distrikter
Byens distrikter inkluderer:
* Elabered
* Geleb
* Hagaz (Hagat)
* Halhal
* Melabso

## Vennskapsbyer
* Trondheim 

## Litteratur

## Referanser
Liste over norske TV-kanaler

Dette er en **liste over norske TV-kanaler**. Lista gjelder både nåværende og tidligere kanaler.

## Norske kanaler

### Kanaler i drift per 2025

## Markedsandeler
Oversikt over markedsandelen til de største kanalene i det norske tv-markedet. Tallene gjelder for hele året. For årene frem til og med 2017 omfatter tallene alle seere over 12 år, etter 2018 omfatter tallene alle seere 10–79 år:

## Nedlagte kanaler
* 3+ (1996) (også kjent som TV3+) (ble til som et resultat av en fusjon mellom TV6, ZTV og Sportskanalen.)
* Canal9 (2011–2014)
* Canal M (1997–1999) (shoppingkanal)
* Empo TV (2009–2024)
* Fox (2012–2021)
* Matkanalen (2015–2023)
* Metropol TV (1999–2002)
* Norsk TV1 (1988–1989)
* Sportskanalen (1995–1997)
* TV+ (1995–1996)
* TV 2 Bliss (2010–2015)
* TV 2 Filmkanalen (2006–2015)
* TV 2 Humor (2015–2020)
* TV 2 Science Fiction (2009–2011)
* TV 4 Norge (1990–1992)
* TV6 Norge (1994–1998)
* Viasat Fotball (1999–2017) erstattet med Viasport 1
* Viasat Hockey (2007–2017) erstattet med Viasport 3
* Viasat Motor (2008–2017) erstattet med Viasport 2
* Viasat Plus (2000–2002)
* Viasat Sport (1999–2017) erstattet med Viasport+
* Viasat Sport N (2005–2009)
* The Voice Norge (2004–2012)
* ZTV Norge (2002–2007)

Det fantes også flere lokale TV-kanaler som var eid av NRK og TVNorge, se eget avsnitt for lokal-TV.

### Fotnoter


## Lokale kanaler
* TV1 Øst
* TV Agder
* TV-Adressa
* Bergens Tidene TV
* TV Budstikka
* TV Drammen
* TV8 Follo
* TV Haugaland
* Høietun Info Kanal
* TV Hålogaland
* TVInnlandet
* Oslo-TV
* TV Nord
* TV Nordland
* TV Nordvest
* TV8 Norge
* TV Ringerike
* TVRipz
* TV Risvollan
* TVRomerike
* TV Sør
* TV Telemark
* TV Vest
* TV Vestfold
* Viking TV
* TVØst
* TV Østfold
* ÆTV, Stavanger (1991–1996)

## Referanser
TV3 (andre betydninger)

**TV3** har flere betydninger:

*TV3 som sendes i landene:
**Danmark
**Estland
**Latvia
**Litauen
**Norge
**Sverige
*TV3 (Catalonia)
*TV3 (Irland)
Arne Næss jr.

**Arne Næss jr.** (født **Arne Rudolf Ludvig Raab**; 1937–2004) var en norsk fjellklatrer, skipsreder og forretningsmann. Han var gift med sangerinnen Diana Ross.

Han var sønn av den tyske legen August Oskar German Raab (1901–1993) og Kirsten «Kiki» Dekke Næss (1907–2001). Moren var søster av den kjente filosofen og fjellklatreren Arne Næss (sr.) som hadde en sterk påvirkning på sin nevø. Næss' familie levde i Tyskland under andre verdenskrig. Etter krigen ble foreldrene skilt og Næss flyttet til Norge sammen med sin mor. Der tok de begge morens pikenavn (Næss) til etternavn.

## Forretningsmann

I 1964 flyttet han til New York for å jobbe hos sin onkel Erling Dekke Næss. Men det tok ikke lang tid før han begynte for seg selv. Han etablerte seg i London i 1968 og hadde det som hovedbase for forretningene. Det var først og fremst innen shipping og olje, men også innen eiendom han gjorde sine beste forretninger. Men også flere uheldige investeringer ble gjort. Blant annet involverte han seg i Global Money Games på slutten av 1990-årene som påførte aksjonærene store tap. Og den største suksessen kom i det gamle teknologiselskapet Tandberg Data. Først og fremst var hans verdier innen norske og utenlandske eiendomsinvesteringer. De siste årene tilbrakte han i Sveits.

## Fjellklatrer
I en alder av 19 år hadde han allerede 20 førstebestigninger i norske fjell. I 1970-årene gikk han tilbake til fjellklatring, og i 1985 ledet han de første norske bestigningene  av Mount Everest. På ekspedisjonen deltok også den britiske fjellklatreren Chris Bonington, i tillegg til nordmennene Bjørn Myrer Lund, Odd Eliassen, Håvard Nesheim, Stein P. Aasheim, Ola Einang og Ralph Høibakk.

13. januar 2004, under en forretningsreise, forulykket han under en fjellklatring i Groot Drakenstein-fjellene i nærheten av byen Franschhoek, omtrent 80 kilometer fra byen Cape Town i Sør-Afrika.

## Ekteskap
I 1966 giftet han seg med Filippa Kumlin d'Orey fra Sverige. Sangeren/låtskriveren Leona Næss er ett av tre barn fra dette forholdet. De andre to barna heter Katinka og Christoffer. Etter skilsmissen fra d'Orey hadde han et kort og flyktig forhold til skuespilleren Mari Maurstad. I 1985 møtte han souldivaen Diana Ross på en reise til Bahamas. De giftet seg senere samme året og fikk to sønner, Ross Arne Næss (f. 1987) og skuespilleren Evan Olav Næss (f. 1988). Næss Jr. og Diana Ross skilte seg i 1999. De siste fem år av sitt liv levde Næss sammen med Camilla Astrup fra Oslo, og paret fikk to sønner.

## Utmerkelser
*  Kommandør med stjerne av Den Kongelige Norske Fortjenstorden (1986)

## Bibliografi
* 1995: *Arne Næss jr. – Granitt og regnbue*, biografi av Mona Levin (Gyldendal)

## Referanser
Deutsche Oper (Berlin)

**Deutsche Oper Berlin** er et operahus i Berlin, beliggende i Bismarckstrasse i ortsteilen Charlottenburg i bydelen Charlottenburg-Wilmersdorf.  

Den opprinnelige bygningen sto ferdig 1911 som **Deutsches Opernhaus**, i den da selvstendige byen Charlottenburg. Operaen ble åpnet året derpå med Ludwig van Beethovens *[[Fidelio]]*. Etter at Charlottenburg ble del av Berlin i 1920 fikk operaen det nye navnet *Städtische Oper* i 1925. Operaen hadde da  sitteplatser. 

I nazitiden støttet Joseph Goebbels operaen og tok tilbake navnet Deutsches Opernhaus. I 1935 ble den ombygd av Paul Baumgarten, en av Adolf Hitlers yndlingsarkitekter. I november 1943 ble huset ødelagt av alliert bombing. 

Nåværende bygning er fra 1961 etter planer av arkitekt Fritz Bornemann. Første forestilling her var Mozarts *[[Don Giovanni]]*. Samme år tok man dagens navn *Deutsche Oper Berlin* på initiativ av Ferenc Fricsay som en reaksjon på byggingen av Berlinmuren.

En minnestein, *Der Tod des Demonstranten*, over skytingen av Benno Ohnesorg i 1967, står ved operaen.

## Referanser


## Se også
*Staatsoper Unter den Linden

## Eksterne lenker
*
Gry Larsen

**Gry Larsen** (født 1975) er en norsk tidligere politiker (Ap), og daglig leder i Grieg Maturitas, Grieg Gruppens holdingselskap. Hun er valgt inn som  medlem av Den Norske Nobelkomité for perioden 2024-2029.  Fra 2005 til 2009 var Larsen politisk rådgiver for utenriksminister Jonas Gahr Støre i Utenriksdepartementet. Fra 2009 til 2013 var hun statssekretær i samme departement.     

Fra 2015 til 2020 var hun generalsekretær for bistandsorganisasjonen CARE Norge. Fra 2020 til april 2023 var hun leder for bærekraft og samfunn i Grieg Gruppen. I dag er hun daglig leder i samme selskap.   

## Biografi
Gry Larsen kommer opprinnelig fra Jevnaker. Hun har studert norsk og internasjonal politikk, og historie. Tidligere har hun vært leder, nestleder og sentralstyremedlem i Arbeidernes ungdomsfylking og har også hatt verv i AUF i Oppland og Jevnaker AUF. 

Larsen ble utnevnt til politisk rådgiver for utenriksminister Jonas Gahr Støre da regjeringen Stoltenberg II overtok i 2005. 23. april 2009 ble hun utnevnt til statssekretær i samme departement etter at Raymond Johansen ble valgt til partisekretær i Arbeiderpartiet. Hun var statssekretær til Jens Stoltenbergs andre regjering måtte gå av etter valget 9. september 2013. Fra 1. januar 2015 til 1. september 2020 var hun generalsekretær i CARE Norge, en organisasjon som kjemper for fattige kvinners rettigheter. 

Fra 2011 til 2015 var hun medlem av bydelsutvalget i Bydel Østensjø i Oslo.

Larsen er styremedlem i Grieg Foundation, og WWF Norge. Hun er i tillegg nestleder i styret i Oppsal Fotball. 

## Referanser


## Eksterne lenker
* 
* Biografi hos Utenriksdepartementet
Fremskrittspartiets Ungdom

**Fremskrittspartiets Ungdom** (**FpU**) er Fremskrittspartiets politiske ungdomsorganisasjon. Simen Velle har vært FpU-leder siden 2022.

## Historikk
Organisasjonen ble offisielt stiftet på Fremskrittspartiets landsmøte i 1978, det samme landsmøtet som valgte Carl I. Hagen til formann for Fremskrittspartiet. FpU har aktive fylkeslag i alle landets fylker. Det ble tidligere gjort forsøk på å lage et ungdomsparti i Anders Langes Parti, ALPU, men Lange var motstander av opprettelsen av et eget ungdomsparti fordi han mente at frihetselskere skulle stå sammen uansett alder. 

Ungdomspartiet ble stiftet som et resultat av at en gruppe Frp-medlemmer ønsket et ungdomsparti. Den første formannen i FpU var Peter N. Myhre, som var formann frem til 1984. 

## FpUs politikk

FpUs politikk baserer seg på den liberalistiske ideologien og mener at friheten er det viktigste i et samfunn. Eiendomsretten skal være fundamental og ukrenkelig, og partiet vil ha en mest mulig begrenset stat med fri markedsøkonomi og et minimum av statlig innblanding. 

FpUs hovedsaker i forrige valgkamp var mer valgfrihet i skolen, lavere skatter og avgifter og strengere straffer for kriminelle.

## Ledere i FpU
Blant ungdomsorganisasjonene med moderparti på Stortinget var FpU det siste ungdomspartiet som brukte tittelen *formann* i stedet for *leder*. På landsmøtet i 2022 endret FpU tittelen til *leder.*

* 1978–1984 Peter N. Myhre 
* 1984–1987 Pål Atle Skjervengen 
* 1987–1989 Tor Mikkel Wara 
* 1989–1992 Jan Erik Fåne  
* 1992–1994 Lars Erik Grønntun 
* 1994–1995 Ulf Leirstein 
* 1995–1996 Klaus Jakobsen
* 1996–1996 Anders Anundsen 
* 1996–1998 Reidar Helliesen
* 1998–1999 Anders Anundsen
* 1999–2002 Bård Hoksrud
* 2002–2008 Trond Birkedal
* 2008–2012 Ove André Vanebo
* 2012–2014 Himanshu Gulati
* 2014–2016 Atle Simonsen
* 2016–2020 Bjørn-Kristian Svendsrud
* 2020–2022 Andreas Brännström
* 2022–d.d. Simen Velle

## Generalsekretærer i FpU

* 1984–1986 Hans Andreas Limi
* 1986–1989 Per Arne Olsen
* 1989–1992 Ellen Wibe
* 1992–1994 
* 1994–1995 
* 1995–1998 Ingen
*1998–1999 Tony Caffrey
* 1999–2000 Ingen
* 2001–2001 Tor Espen Simonsen
* 2001–2003 Kai-Morten Terning
* 2003–2005 Roy Steffensen
* 2005–2006 Kai-Morten Terning
* 2006–2007 Ole Kristoffer Tveiten
* 2007–2008 Arne-Petter Lorentzen
* 2008–2011 Odd Andreas Østtveit
* 2011–2014 Espen Teigen
* 2014–2017 André Bråthen
* 2017–2019 Tonje Lavik
*2019–2021 Ola Buvik Skedsmo
*2021–2024 Andreas Ingebretsen
*2024–d.d. Maia Søe Paulsen

## Sentralstyre
Sentralstyre i Fremskrittspartiets Ungdom ble valgt på det 25. ordinære landsmøte, som ble avholdt på Quality Hotell 33 den 13-14. April 2024. Sentralstyre består av:

## Landsmøter

## Referanser


## Eksterne lenker
* 
*
Per Steinar Osmundnes

**Per Steinar Osmundnes** (født 20. august 1980 i Førde) er en norsk politiker (KrF) og forretningsmann.

Han var vararepresentant til Stortinget fra Sogn og Fjordane i perioden 2001–2005 og møtte fast fra 27. juni 2003, etter at Magne Aarøen døde. Osmundnes var i denne perioden den yngste representanten på Stortinget. Han satt i Stortingets sosialkomité. Han var KrFs førstekandidat i Sogn og Fjordane i 2005, men ble ikke gjenvalgt etter at KrF gikk kraftig tilbake ved valget på nasjonalt plan.

Osmundnes var leder i Kristelig Folkepartis Ungdom (KrFU) fra 2002 til 2005 og har også vært medlem av Kristelig Folkepartis sentralstyre.  

Han kommer fra en lærerfamilie i Hyen og er utdannet ved Norges handelshøyskole (NHH) og har jobbet i Deloitte. I 2015 ble han daglig leder ved tilhengerfabrikken Tysse Mekaniske Verksted i Tyssebotnen. 

Osmundnes er styremedlem i Industriutvikling Vest AS med base i Nordhordland. Osmundnes har sammen med flere næringslivsledere på Osterøy vært pådriver for å få etablert  Kompetansesenteret for Robotteknologi (KORT) som et nasjonalt testsenter for bruk av robotteknologi, og sitter i dag i styret i KORT.

## Referanser


## Eksterne lenker
*
Kampvåpenets utdannings- og kompetansesenter

**Kampvåpenets Utdanning og Kompetansesenter** (forkortet KampUKS) var forlagt på  Rena leir og Terningmoen.

## Oppgaver

Deres hovedoppgave var å produsere kompetanse (innenfor infanteri, kavaleri, ingeniør og artilleri) til enheter i den norske hæren.

## Historie

KampUKS var en sammenslåing av mange avdelinger:
*Befalskolen for infanteriet i Nord-Norge
*Befalskolen for infanteriet i Sør-Norge
*Befalskolen for infanteriet i Trøndelag
*Befalskolen for artilleriet
*Befalskolen for kavaleriet
*Befalskolen for ingeniørvåpenet
*Oppland regiment
*Søndenfjeldske dragonregiment
*Artilleriregimentet
*Infanteriets utdannings- og kompetansesenter.

## Referanser
Militærmedisinsk utdannings- og kompetansesenter

**Militærmedisinsk utdannings og kompetansesenter** (MUKS) er det utøvende organ i Forsvarets sanitet. MUKS er lokalisert på Sessvollmoen. 

## Oppgaver

MUKS skal bistå med militærmedisinsk kompetanse for alle enhetene i Forsvaret, deriblant utdanning av sanitetspersonell og sanitetssoldater og sanitetsassistenter.

FSAN driver forskning innenfor flere fagområder, blant annet innen traumatologi, flymedisin, navalmedisin og katastrofepsykiatri. 
FSAN driver også utdanning innenfor sanitetsfaget og akuttmedisin – dette inkluderer både menige soldater,befal, leger, og sykepleiere.

## Historie

MUKS ble kalt Sanitetsregimentet til 2000 og var forlagt på Lahaugmoen.

## Referanser
De 21 krav

**De 21 krav** (1915) var et sett med hemmelige krav fra Japan overfor Kina.

Utbruddet av første verdenskrig i 1914 og Japans rolle som alliert ga landet mulighet for å kreve større innflytelse i Kina, og 18. januar 1915 konfronterte Japan Kina med 21 krav, som innebar en vidtgående utvidelse av japanske særrettigheter i Kina. Bak dette ultimatumet lå også trusselen om å gå til krig mot Kina.

26. april sendte Japan en revidert utgave av kravene, og et siste krav om at Kina godtok dem ble sendt 7. mai. Kina skjønte at de ikke kunne vinne en krig mot Japan, og godtok kravene.

Effekten av kravene ble annullert ved Washington-konferansen 1921–1922, slik at Kina gjenvant sin selvstendighet.

## Kilder
* «Twenty-One Demands», fra Wikisource

## Litteratur
* Dickinson, Frederick R.: *War and National Reinvention: Japan in the Great War, 1914-1919.* Cambridge, MA: Harvard University Asia Center, distributed by Harvard University Press, 1999.
* Luo, Zhitian: "National Humiliation and National Assertion: The Chinese Response to the Twenty-One Demands." *Modern Asian Studies*, Vol. 27, No. 2. (May, 1993): ss. 297-319.
*
Marvel-universet

**Marvel-universet** er en fiktiv setting hvor de fleste av tegneseriene til Marvel Comics foregår. Mesteparten av tegneseriene finner sted på jorda, og fortrinnsvis i USA.

Marvel-universet er befolket av en rekke utenomjordiske raser og flere skapninger med tilnærmet guddommelig makt. Blant de mest kjente beboerne finner man Spider-Man, Hulk, Fantastic Four, X-Men og Daredevil.
## Se også
* Marvel Comics.
* DC Universe
* Museuniverset og Andeuniverset
Utdannings- og kompetansesenter for Hærens logistikkvåpen

**Utdannings- og kompetansesenter for Hærens logistikkvåpen** (**LOGUKS**) var en avdeling i den norske Hæren, lokalisert på Sessvollmoen i Akershus. LOGUKS ble nedlagt 22. oktober 2004 og erstattet av Forsvarets kompetansesenter for logistikk og operativ støtte.

## Historie
LOGUKS ble opprettet i 2000 etter sammenslåing av Våpenteknisk regiment og Trenregimentet.

## Oppgaver
LOGUKS hadde som oppgave å produsere logistikkkompetanse for alle enhetene i Hæren, deriblant utdanning av personell med ansvar for ammunisjon og kjøretøy. Dessuten hørte militærpolitiet inn under Logistikkvåpenet.
Kolsås leir

**Kolsås leir** er en militærleir ved Kolsås i Bærum kommune. Forsvarsmateriell, Nasjonal sikkerhetsmyndighet og Cyberforsvaret er de største avdelingene som holder til i leiren. Leiren er delt inn i et daganlegg og et fjellanlegg. Fjellanlegget ligger inne i fjellet, mens daganlegget betegner de delene av leiren som ligger utenfor fjellet.  Leiren har også et stort idrettsanlegg.

## Avdelinger
Leiren huser følgende avdelinger:
*Akershus kommandantskap
*Cyberforsvaret
*Forsvarsbygg
*Forsvarsmateriell
*Nasjonal sikkerhetsmyndighet
*NATO NEC CCIS SSC

## Historie
Den første byggingen på Kolsås leir startet i 1950-årene. Den ble i 1954 tatt i bruk av NATOs nordkommando, Allied Forces Northern Europe, som før dette hadde hatt tilholdssted ved Voksenkollen Hospits siden 1951. Nordkommandoen flyttet i 1994 sine fasiliteter til Jåttå utenfor Stavanger, og Akershus kommandantskap tok da over leiren. I 1994 åpnet ny kantine og velferdsbygg. Forsvarets tele- og datatjeneste (i dag FLO og Cyberforsvaret) flyttet til leiren i 2000.

## Referanser


## Eksterne lenker
*
Krigserstatning

**Krigserstatninger** er en kompensasjon og/eller betaling, som etter en krig gis til en seirende stat eller koalisjon fra en tapende stat eller koalisjon. Kompensasjonen er ment til å dekke skade eller tap oppstått i løpet av krigen.

For et spesifikt eksempel, se Versaillestraktaten.

## Eksterne lenker

*  Japans oversikt over krigserstatninger
Muspelheim

**Muspellheim**, eller **Muspellsheim** (på norrønt *Múspellsheimr*), er ifølge norrøn mytologi beliggende sør for Ginnungagap. Muspelheim er en verden av lys, ild og glødende hete, voktet av ildjotunen Surt med et sverd av ild.

Gnister herfra ble til solen, månen og stjernene. Muspelheims hete fikk den giftige rimfrosten fra Nivlheims elver til å tø. Dråpene dannet jotnen Yme og en ku, Audhumbla.

Snorre nevner Muspellheim i *[[Gylvaginning]]*, første delen av *[[Den yngre Edda]]*. Her nevnes også en Muspell i tilknytning til skipet Naglfar: «Det beste og kunstferdigst bygde skip av alle er Skibladner, men det største er Naglfar. Det eies av Muspells sønner.»

## Se også
* Muspilli

## Referanser
Ginnungagap

:*Se også [[Ginnungagap (vokalensemble)]].*
**Ginnungagap** (det vidåpne gap) er i den norrøne mytologien den dype kløften som strekker seg mellom Nivlheim og Muspelheim. I samspillet mellom kulde og varme starter her skapelsen av alt liv ved kjempen Yme og urkuen Audhumbla. En av de 11 elvene som renner ut i Ginnungagap heter Elivåger.

## Referanser


## Litteratur
* H. R. Ellis Davidson, *Nordisk mytologi*, Den norske bokklubben (1984), s 113
* Anders Bæksted, *Nordiske gude og helte*, København (1984), s 38
Yme

**Yme** er urjotnen i den norrøne mytologien. I Snorres Edda kalles han Aurgjelme. Han var den første av alle jotnene, og fra ham oppstod de andre jotnene. Yme spiller en svært sentral rolle i skapelsesmyten i den norrøne mytologi. Han ble drept av Odin og hans to brødre Vilje og Ve, hvilket satte i gang skapelsen av den norrøne verden.

## Skapelsen
Da Odin, Vilje og Ve drepte Yme, ble den synlige verden skapt av hans kropp. Blodet som fosset fra Ymes kropp, ble til elver som druknet alle andre jotner unntatt to, som flyktet til det vi kjenner som Jotunheim. Selve kroppen til Yme ble til hva den norrøne mytologiens verden ble bygd av. Ymes kjøtt ble til land, hans hår til planter, hans hjerne til skyer, hans blod til hav, hans bein til fjell og selve skallen hans ble til himmelen.

## Referanser


## Eksterne lenker
*
Bure

:*Bure er også navnet på en elv i England, se [[Bure (Norfolk)]].*
**Bure** var stamfaren til æsene i den norrøne mytologien. Ur-kua Audhumbla slikket ham fram fra de salte steinene i Ginnungagap. Bures sønn Bor fikk sønnene Odin, Vilje og Ve med Bestla, datteren til jotnen Boltorn.

Bure beskrives som vakker å se på, stor og kraftfull. Bure døde av alderdom, fordi Iduns ungdomsepler ikke har vokst fram ennå.

## Referanser
Surt

**Surt** er i norrøn mytologi en ildjotne som vokter Muspelheim med et sverd av ild. 
 
Under ragnarok raser Bifrost sammen idet Surt rir over den. Frøy mangler sitt sverd i kampen, og Surt dreper ham og starter en verdensbrann som legger alt i aske.

I *[[Voluspå]]* står det: 
:*Surt går sørfra med skogs skade* (en kjenning for «ild»),
:*valgud-sol fra sverdet skinner,
:*grusfjell ramler, gygrer tumler,
:*menn går henover [[Hel (underverdenen)|helveien]], himmelen revner.*

Surt nevnes ingen andre steder enn i disse linjene i Snorres gjengivelse av *Voluspå*. Peter Grove (1892-1975) mente at navnet Sort skulle leses som «sort», «svart», tilsvarende Sverting, saksernes konge, som hadde drept faren til den danske skjoldungekongen Ingjald Frodeson, omtalt av Saxo og i *[[Beowulf-kvadet]]*. Etter Groves mening beskriver ikke *Voluspå* verdens undergang, men et angrep av kong Sverting («Surt») som kom sørfra for også å drepe kong Ingjald.

## Referanser


## Eksterne lenker
*
Gungne

**Gungne** er spydet til Odin i den norrøne mytologien. Det treffer alt han sikter på, og vender alltid tilbake til hånden hans.

Spydet ble laget av sønnene til mestersmeden Ivalde, to dvergebrødre som hjalp Loke da han hadde klippet av håret til Siv, Tors kone. Gungne var én av tre gaver Loke bragte tilbake til Åsgard, og del i veddemålet han hadde gjort med dvergene Brokk og Sindre om hvem som kunne skaffe de flotteste gavene til gudene.

## Referanser


## Litteratur
* H. R. Ellis Davidson, *Nordisk mytologi*, Den norske bokklubben (1984), s 35

## Eksterne lenker
* 
* Lars Silèn, ''Några reflektioner angående bilderna på Balingsta-stenen i Uppland''
Nivlheim

**Nivlheim** (på norrønt *Niflheimr*, av *nifl* = tåke, fra urgermansk **nibila-* (latin: *[[nebula]]*), fra urindoeuropeisk rot **nebh-* = «sky, dunkelthet») er i norrøn mytologi dødsrikets nederste del.

Nivlhel, som ligger under Helheim, og Nivlheim blir dels omtalt som ulike steder, dels som det samme, men opprinnelig synes det som om Nivlheim var det nordligste, kalde delen av Ginnungagap fra før jorda ble skapt. Mellom det kalde tåkelandet Nivlheim i nord og ildlandet Muspelheim i sør lå det gapende tomrommet Ginnungagap, der kjempen Yme ble skapt. 

I Nivlheim ligger brønnen Kvergjelme. Fra den renner en rekke giftige elver, Elivåger, som fryser til is når de nærmer seg Ginnungagap. Elven Gjåll er den som renner nærmest «helgjerdet» (grensen mot Helheimen). I Kvergjelme «er det så mange slanger at ingen tunge kan telle dem», blant andre Nidhogg som holder til i brønnen, under den ene av røttene til verdenstreet, asken Yggdrasil. 

Navnet Nivlheim er også lånt til et datasystem tatt i bruk ved Universitetet i Oslo.

## Referanser


## Litteratur
* Bæksted, Anders (1984): *Nordiske gude og helte*, København, s. 38.
* Davidson, H.R. Ellis (1984): *Nordisk mytologi*, Den norske bokklubben, s. 113.
* Lind, Idar (2007): *Norrøn mytologi fra A til Å*, Det norske samlaget, ISBN 978-82--521-7141-9; s. 148.
* Steinsland, Gro (2005): *Norrøn mytologi. Myter, riter, samfunn*, Pax forlag, ISBN 82-530-2607-2; s. 347.
Baudouin I av Belgia

**Baudouin I av Belgia** (*Baudouin/Boudewijn Albert Charles Leopold Axel Marie Gustave*, 1930–1993) regjerte som belgiernes konge fra 1951 til 1993. 

## Liv og virke
### Bakgrunn
Han var kronprins Leopolds (1901&ndash;1983) - senere kong Leopold IIIs - eldste sønn. Hans mor var prinsesse Astrid av Sverige. Boudewijn er hans nederlandske navn, mens Baudouin er hans franske navn, som er mest brukt utenfor Belgia. I ung alder mistet Baudoin sin mor i en bilulykke. Faren ga barna en guvernante, Lilian Baels og giftet seg med henne i 1941.

Under andre verdenskrig kom han og hans familie i tysk fangenskap og var deretter i eksil i Sveits til faren Leopold III kunne gjenoppta sin kongegjerning i Belgia i 1950.

### Konge
Baudouin ble konge i en alder av bare 20 år da faren abdiserte den 16. juli 1951. 

I hans regjeringstid ble Belgisk Kongo selvstendig i 1960 med den belgiske kongen som deltager i selvstendighetsseremonien. I 1955 hadde den unge kongen besøkt Kongo for å forsøke å vende folks streben mot selvstendighet. En episode inntraff da en kongoleser klarte å ta kongens sabel under en bilkortesje. For den kongelesiske befolkningen ble dette et symbol for selvstendighetskampen. I Kongo kalte man den unge kongen *Mwana Kitoko* («den vakre gutten»).

Baudouin giftet seg 15. desember 1960 med Fabiola Fernanda María de las Victorias Antonia Adelaida de Mora y Aragón, en tidligere sykepleier og barnebokforfatter. Han og dronningen fikk ingen barn, alle barn ble dødfødte.

Kong Baudouin framstod i sine første år som reservert og ikke særlig folkelig. Hans popularitet steg senere, da han og hans dronning Fabiola besøkte forskjellige deler av Belgia. 

Kong Baudouin var en meget religiøs mann. Da det belgiske parlamentet vedtok en lov om abort, nektet han å skrive under. Det endte med at regjeringen den 4. april 1990 erklærte ham uegnet til å styre, hvoretter alle regjeringsmedlemmene undertegnet loven. Dagen etter erklærte de ham egnet til å styre igjen.

Baudouin ble i 1960 tildelt storkors med kjede av St. Olavs Orden.

### Død
Baudouin døde plutselig av hjertefeil den 31. juli 1993 i Villa Astrida i Motril i det sørlige Spania. Baudouin ble begravet på den kongelige begravelsesplassen i Église Notre-Dame de Laeken i Laeken.

Kong Baudouin ble etterfulgt av sin yngre bror Albert II.

## Referanser
1397

## Begivenheter
*20. juli – Ved et unionsmøte i Kalmar ble Kalmarunionen formelt etablert, og  Erik av Pommern ble kronet til konge av Danmark, Norge og Sverige

## Fødsler

* 15. november – Pave Nikolas V, pave
* Chīmalpopōca, stortaler av Tenochtitlan
* Paolo Uccello, italiensk maler

## Dødsfall

* 15. januar – Jan Ocko de Vlasim, bøhmisk kardinal
* 16. august – Philippe de Alençon, fransk kardinal
* 8./9. september – Thomas av Woodstock, 1. hertug av Gloucester
San Marinos forsvar

San Marino har en av verdens minste militære forsvar. De forskjellige delene av forsvaret tar seg av seremonielle oppdrag, grenseovervåkning, vaktoppdrag ved regjeringsbygg og hjelper politiet i kriminalsaker. Forsvaret har også et Gendarmeri. Forsvaret er basert på profesjonelle soldater og reservestyrker (*Corpi Militari Volontari*). Forsvar mot utenlandske makter er Italias ansvar.

## Guardia di Rocca

Guardia di Rocca er hovedavdelingen i San Marinos forsvar. De har ansvar for grensekontroll, og å stå vakt ved Palazzo Pubblico i San Marino by. Det er i denne rollen avdelingen er best kjent blant turister, blant annet gjennom vaktskifteseremonier.

Guardia di Rocca bærer rød/grønne uniformer med svart kepi. Under seremonielle oppdrag benytter avdelingen Karabiner 98k. 

Avdelingen har også et kompani av reserven (*Compagnia di Artiglieria*) som utfører salutter ved Palazzo Pubblico.

## Gendarmeri

Gendarmeriet (*Corpo della Gendarmeria della Repubblica di San Marino*) ble etablert i 1842 og er en militær politimyndighet under utenriksministeren. Enheten består av profesjonelle soldater og har ansvaret for å holde lov og orden.

## Referanser


## Eksterne lenker
* Guardia del Consiglio Grande e Generale
Andorras flagg

**[[Andorra]]s flagg** ble innført i 1866. Det erstattet et tidligere tofarget flagg i rødt og gult. Det nåværende flagget blir av en del attribuert til Napoleon III av Frankrike. 

Flagget består av en vertikalt delt trikolor med blått felt mot stangen, gult i midten og rødt ytterst, med riksvåpenet i sentrum.

Det beror på tilfeldigheter at Andorras flagg er mer eller mindre identisk flaggene til Moldova, Romania og Tsjad.

## Referanser


## Eksterne lenker
*
Marshall (Texas)

**Marshall** er en by i den nordøstlige delen av delstaten Texas i USA, med 23&nbsp;935 innbyggere (2000). Den ble grunnlagt i 1841 i den daværende Republikken Texas. Marshall er hovedbyen i regionen Harrison.

## Referanser


## Eksterne lenker
*
Riksdansk

**Riksdansk** (dansk: *rigsdansk*) er det standardiserte danske talespråket. Tidligere var det den eneste variant av dansk som var tillatt brukt i radio og TV. Siden 1970-tallet er riksdansk svekket, samtidig med at de danske dialektene i stigende grad har nærmet seg riksdansk.

Historisk betraktet er riksdansk den dialekten som ble talt av borgerskapet i København og Malmö, og det er en dialekt som primært er basert på sjællandsk og (til 1658) skånsk 

.

Riksdansk er ikke en statisk dialekt, men et språk i rivende utvikling, ikke minst på det lydlige område:

**r* er blitt vokalisert etter vokaler.
*Vokalen *a* er blitt lukket ("fladt")
*Kort *o* er blitt åpnet (= *å*).
*De fleste vokaler er blitt betydelig åpnere etter og foran *r*; motsetningen mellom *e*/*æ* og *a* er blitt opphevet i lukket stavelse foran dentaler og labialer, f.eks. *ret* = *rat*, *kræft* = *kraft*.
*Forskjellen mellom korte og lange vokaler er opphevet foran bløt *d*.
Der er en voksende forskjell på dansk rettskriving og den aktuelle uttalen av språket. Rettskrivingen ble fastlagt på 1800-tallet (med mindre revisjoner i løpet av 1900-tallet), men den er basert på den praksis som har vært noenlunde konstant siden 1500-tallet.

## Referanser


## Eksterne lenker
* Det Danske Sprog- og Litteraturselskab
Knirkestemme

**Knirkestemme** eller **laryngalisering** er en form for fonasjon (måte å bruke stemmebåndene på) der pyramidebruskene i strupehodet dras tettere sammen enn normalt og stemmeleppene strammes ekstra opp. Det gjør at luftgjennomstrømmingen blir lavere og vibrasjonsfrekvensen går ned til omkring 20&ndash;50&nbsp;pulser per sekund. Samtidig blir trykket under strupehodet høyere, slik at energien i hver stemmeleppeåpning er høyere enn normalt. Resultatet blir en «knirkende», saglignende lyd i stemmen.

Knirkestemme kan brukes ekstralingvistisk, det vil si i tillegg til vanlige ord og tegn, for eksempel for å signalisere at man er trøtt og sliten, eller det kan ha en betydningsskillende funksjon. Den blir også brukt av sangere ved oppvarming av stemmen.

Stemmekvaliteten er karakteristiske trekk ved en persons tale, og en lettere anstrengt knirkestemme kan fortelle noe om personlighet, alder og helse. Noen norske språkforskere har påpekt at unge voksne menn med høyere teoretisk utdannelse, særlig sivilingeniører fra Norges tekniske høgskole i Trondheim, tidligere påfallende ofte tilla seg knirkestemme, kanskje for å virke eldre, mer nøkterne og klokere, eller fordi stemmebruken var en ubevisst del av en slags fagatferd.

I det 21. århundre er knirkestemme blitt populært blant unge kvinner i USA. Kjendiser som Kim Kardashian og Paris Hilton bruker slik stemme. Knirkestemme er også blitt mye vanligere i Norge, selv om fenomenet har forekommet lenge, blant annet i nordnorske dialekter.

I noen språk har knirkestemme fonemisk betydning. Bruk eller fravær av knirkestemme kan skille mellom to ord. Det danske *[[stød]]* er et eksempel på knirkestemme med fonemisk betydning.

## Se også
*Stemme
* Luftfylt stemme
* Laryngal

## Referanser
Tonelag

**Tonelag** eller **tonem** er en betydningsdifferensierende intonasjonsforskjell i uttalen av visse ord. 

Tonespråk finnes det mange av, særlig i Sørøst-Asia og Afrika. I Europa forekommer det fonologiske fenomenet tonelag bare i norsk, svensk, limburgsk, litauisk og serbokroatiske språk. Det finnes også et tilsvarende fenomen i japansk, der ord kan ha et fall i tone ved ulike stavelser.

Termene *tonelag* og *tonem* er synonyme, det første er tradisjonelt brukt innen norsk dialektologi, det siste innen strukturalistisk fonologi. I og med at strukturalismen har gått av moten, er termen *tonelag* vanligere i bruk i dag. I Sverige brukes termene *akut accent* og *grav accent* om henholdsvis tonelag én og to. Den engelske termen er *pitch accent*.

For eksempel er ordene *landet* (bestemt form av *et land*) og *lande*, slik de uttales i sørøstnorsk, bygd opp av den samme rekken av fonemer, men forskjellen mellom dem utgjøres av tonegangen. *Landet* har tonem én (også kalt enstavelsestone), mens *lande* er tonem to (også kalt tostavelsestone). Tonelag skiller seg fra tone ved at det bare blir realisert der ordet har hovedtrykk. Ved bitrykk eller trykkløshet blir forskjellen nøytralisert. F.eks. blir ordene *potetlandet* og *(å) potetlande* (dvs. "å lande som en potet") uttalt på samme måte, trass i at orda *landet* og *lande* blir uttalt forskjellig når de ikke opptrer som andreledd i sammensetninger.

Siden tonelag to bare kan realiseres over to stavelser, ser tonelag ut til å være knyttet til foten. 

## Litteratur
* Budal, Jostein: Fem tonar. Unipub AS, Oslo 2002. ISBN 82-996588-0-2
* Budal, Jostein: Tonar i skandinaviske språk. Norsk – svensk – dansk i nordisk samtale. Unipub AS, Oslo 2004. ISBN 978-82-996588-4-3
* Fintoft, K. og Mjaavatn, P.E. (1980) "Tonelagskurver som målmerker." Maal og Minne 1980: 66-87.
* Kristoffersen, Gjert (1992) "Cirkumflekstonelaget i norske dialekter, med særlig vekt på nordnorsk" Maal og Minne 1992: 37-61.
* Kristoffersen, Gjert (1998) "Fonologi" Torbjørn Nordgård (red.): Innføring i språkvitenskap 1998: 104-110.

## Eksterne lenker
* Søk på ordet «tonem» i norske ordbøker: 
* Tonelag i norsk
* Ordmelodier i norsk med lydeksempler
* "Bokmålets vippere (tonelagspar)" av Martin Kloster-Jensen. (PDF) 
* Tonelag i andre språk
* https://web.archive.org/web/20141218074709/http://symmetritonespraak.no/
Christiania/Kristiania

**Christiania**&nbsp;(1624–1924) og **Kristiania**&nbsp;(1877–1924) er tidligere navn på Oslo. En skriftlig kortform av Christiania eller Kristiania er **[[Xania]]**.

Christiania ble navnet på *Oslo* i 1624. Etter bybrannen i det middelalderbyen Oslo samme år, anla Christian IV en ny by, og han flyttet den i ly av Akershus festning på den andre siden av Bjørvika.

Navnet ble kun skrevet som *Christiania* frem til slutten av 1800-tallet. Den fornorsket skriveformen *Kristiania* ble tatt i bruk i 1877 av statsmyndighetene, da i matrikkel og statskalender, og fra 1897 ble det også tatt i bruk av byens kommunale etater.

Navnet på byen ble endret til Oslo i 1924. Endringen var offisiell fra og med 1. januar 1925. I perioden 1624–1924 var Oslo navnet til det strøket i indre by som nå kalles Gamlebyen.

De tidligere navnene blir fremdeles brukt i en del virksomheter, blant annet Høyskolen Kristiania.

## Referanser


## Litteratur
* 

## Eksterne lenker
*  Christiania i Store norske leksikon
*  Kristiania i Store norske leksikon
Traksjon

**Traksjon** er et fremdriftsprinsipp som går ut på direkte kontakt mellom det som beveger seg og underlaget. En utnytter den eksisterende friksjonen ved å la bevegelsens resultantkraft bevege seg langs det som er mothold. Eksempler på dette er gående mennesker eller dyr, biler, jernbane, og taubaner. Motholdet kan være tilnærmet loddrett som i visse former for fjellklatring.

Begrepet finnes igjen i *[[traktor]]*, som betyr trekkraft, drakraft. 

På biler kaller man traksjonen for **veigrep**. Man kan for eksempel øke veigrepet ved å ha lavere dekktrykk eller ved hjelp av aerodynamiske innretninger som spoiler for økt nedoverkraft.

I terrengkjøring oppnås bedre traksjon ved å ha stort dekkvolum, lavt dekktrykk og passende mønster.
Norsk Organisasjon for Asylsøkere

**Norsk organisasjon for asylsøkere** (**NOAS**) er en organisasjon som arbeider for asylsøkere i Norge. NOAS gir bistand til asylsøkere i form av informasjon, rådgivning og rettshjelp; påvirkning av beslutningstakere og opinion; innsamling og formidling av kunnskap om asylrelevante emner, samt deltakelse i forskjellige samarbeidsprosjekter og støtte til annet asylrelatert engasjement. NOAS ble grunnlagt i 1984 av blant andre Annette Thommessen, som ledet organisasjonen frem til 1994.

NOAS er medlem i den europeiske paraplyorganisasjonen European Council on Refugees and Exiles (ECRE).

NOAS besto pr. 2015 av om lag 30 ansatte. Organisasjonen har kontor i Torggata i Oslo, Ankomstsenter Østfold i Råde og ved transittmottaket Mysebu i Eidsberg. Generalsekretær siden 2024 er Mads Almaas.

## Priser og utmerkelser
* 1993 Human-Etisk Forbund: Humanistprisen

## Referanser


## Eksterne lenker
* 
* 
*  European Council on Refugees and Exiles (ECRE)
Albanias flagg

**Det [[Albania|albanske]] nasjonalflagget** har rød grunnfarge med en svart to-hodet ørn (dobbeltørn)i midten. Det stammer fra våpenskjoldet til Gjergj Kastriot Skanderbeg, en albaner som på 1400-tallet ledet Albania i et suksessfullt opprør mot Det osmanske riket. Dette resulterte i en kort periode av albansk selvstendighet fra 1443 til 1478. Det nåværende flagget ble innført 7. april 1992.

Tidligere albanske stater, som det albanske kongedømmet og det kommunistiske Albania, har hatt flagg som i grunnform har vært det samme. Kongedømmet førte flagget med ørnen som nasjonalflagg, mens statsflagget hadde tillegg av Albanias spesielle krone, den såkalte *Skanderbegs hjelm*, en hjelm som på toppen har et hode av en hornet geit. Under kommunismen ble en rød stjerne med gult omriss plassert over ørnen. Stjernen ble fjernet i 1992.


Fil:Flag Kingdom Of Albania.svg|Kongedømmet Albanias flagg 1928-1939
Fil:Flag of Albania (1939).svg|Albanias flagg under italiensk okkupasjon 1939-1943
Fil:Flag of Albania 1946.svg|Den sosialistiske folkerepublikken Albanias flagg 1946-1992


## Andre flagg
Albanias nasjonalflagg føres på land også av statlige myndigheter og forsvaret. Til sjøs er det et statsflagg, det vil si i bruk av statlige fartøyer. Sivile fører til sjøs et handelsflagg som har en svart stripe i rød duk. Orlogsflagget har den svarte dobbeltørnen på hvit duk med en rød stripe under. For skip tilhørende reserven er stripen blå, mens kystvaktens skip fører flagg der stripen er grønn. 


Fil:Civil Ensign of Albania.svg|Albanias handelsflagg. 
Fil:Naval Ensign of Albania.svg|Albanias orlogsflagg. 


## Referanser


## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
**Flaggenbuch (Flg.B.). Bearbeitet und herausgegeben vom Oberkommando der Kriegsmarine*, Verlag der Reichsdruckerei, Berlin, 1939

## Eksterne lenker
*
Olaf Thommessen (1966)

**Olaf Henning Thommessen** (født 1966) er en norsk forretningsmann og politiker (V). Thommessen var førstekandidat for Østfold Venstre til stortingsvalget 2025.https://www.f-b.no/olaf-blir-partiets-toppkandidat-i-ostfold/s/5-59-3416958 

## Liv og virke
### Familie
Olaf Thommessen er sønn av franskættede Annette Thommessen, født Roosevelt, som stiftet Norsk Organisasjon for Asylsøkere (NOAS), og Henrik Peter Thommessen, historiker og direktør i De norske Bokklubbene. Han er bror av Christian Thommessen. Rolf og Ola Thommessen, redaktører i *[[Tidens Tegn (avis)|Tidens Tegn]]*, var deres oldefar og tippoldefar.

Olaf Thommessen har to barn fra et tidligere ekteskap med Vendela Kirsebom.

### Karriere
Han gikk Ullern gymnas og var russepresident i 1985. Han tok så et ekstra år på privatgymnaset Bjørknes. Deretter studerte han ved BI, tok mastergrad ved IMD i Lausanne i Sveits, og i ett år studerte han statsvitenskap ved Sciences Po i Paris.

Han arbeidet for Norges Eksportråd, Orkla, NERA og Storebrand. Sist i 1990-årene arbeidet han i konsulentselskapet Mitchell Madison Group i New York.

I 2002 etablerte Thommesen sitt eget selskap, Etheco, som spesialiserte seg på etikk og samfunnsansvar. I 2011 ble selskapet kjøpt av franske Steria, og Thommessen ble leder for Sterias satsing i Norge.

Han var generalsekretær i Plan Norge fra 2013 til 2015 og administrerende direktør i næringslivsorganisasjonen SMB Norge fra 2016 til 2021. Han gikk så tilbake til konsulentvirksomhet og forretningsutvikling.

### Politiker
Olaf Thommessen var medlem av Venstres sentralstyre fra 2002 til 2008 og partiets nestleder fra 2004 til 2008.

Han ble i 2004 lansert som motkandidat mot Lars Sponheim som leder i Venstre, men endte opp med å trekke seg før avstemningen på landsmøtet. Thommessen ga i 2007 ut den selvbiografiske boka *På innsiden utenfor*, hvor han blant annet omtaler denne lederstriden.

Thommessen var medlem av Oslo bystyre 2007–2011 og satt i finanskomitéen. Han var Venstres 2. vara til Stortinget fra Oslo i perioden 2005–2009.

## Referanser


## Eksterne lenker
* 
* 
* 
*
Belgias flagg

**[[Belgia]]s [[flagg]]** inneholder tre like brede vertikale striper, sort (venstre), gult (midten) og rødt (høyre). Det er inspirert av det franske flagget. Fargene er hentet fra fargene (tinkturene) i grevskapet Brabants våpenskjold, som har svart skjold med en opprett gull løve med rød tunge og røde klør. Nasjonalflagget, slik det brukes på land, har størrelsesforholdet 13:15. Opphavet til det uvanlige størrelsesforholdet, tilnærmet kvadratisk, er ukjent. Flagg i størrelsesforholdet 2:3 er i utstrakt bruk.

Flagget ble innført 23. januar 1831, ikke lenge etter at belgierne fikk sin uavhengighet fra Nederland. Flagget hadde spilt en stor rolle under uavhengighetskrigen, siden et eldre flagg med horisontale striper ble brukt under tidligere opprør i 1789, da imot Østerrike, som kontrollerte Belgia på den tiden. Rekkefølgen på fargene var da rødt over svart over gult.

## Handelsflagg
Belgias handelsflagg har de samme farger som nasjonalflagget, men i et mer ordinært størrelsesforhold, 2:3. I praksis benyttes ofte flagg i samme størrelsesforhold på land i stedet for flagget med de offisielle, men uvanlige målene.

## Orlogsflagg
Orlogsflagget skiller seg helt fra nasjonalflagget og handelsflagget. Det består av en hvit duk med de belgiske fargene disponert som et diagonalkors, såkalt andreaskors, som i Belgisk sammenheng er bedre kjent som Burgund-korset og stammer fra tiden da Belgia hørte under hertugene av Burgund. I den øvre trekanten er det plassert korslagte kanoner med en krone over, alt i svart. I den nedre trekanten finnes et svart anker. Den hvite duken symboliserer at Belgias marine etter den andre verdenskrig ble dannet av skip tilhørende den britiske marinen. Den britiske marinens orlogsflagg kalles white ensign. Orlogsflagget ble innført 23. februar 1950 og ble heist første 2. mars samme år. Orlogsflagget er i størrelsesforholdet 2:3.

Den belgiske marinen fører en kvadratisk utgave av nasjonalflagget som orlogsgjøs.

## Statsflagg
Belgia har et særlig flagg for statsskip. Dette statsflagget er som handelsflagget, men med tillegg av en løve med kongekrone over, det hele i svart.

## Kongeflagg
Belgias konge fører en purpurfarget duk med Belgias kongelig kronede riksvåpen i midten og med kongens monogram i flaggets fire hjørner. Flagget er kvadratisk.

## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* 
* Belgium fra *Flags of the World*
* Belgium: Naval ensign and jack fra *Flags of the World*